V вариант

1нче бүлек

|  |
| --- |
| Текстны тыңлагыз һәм 1 нче биремне эшләгез.Башта биремнең номерын,аннары изложение текстын языгыз |

1.**Текстны тыңлагыз һәм кыска изложение языгыз.**

Текстны тыңлагач,микротемаларны билгеләгез.Тулы текстның һәм андагы микротемаларның төп эчтәлеген бирергә кирәклеген истә тотып эшләгез.

Изложениенең күләме 50 сүздән ким булмаска тиеш.

Изложениене чиста һәм танырлык итеп языгыз.

Алмалар

“Алма агачыннан ерак төшми”,-диләр.Төшмәс инде.Әнә Таһирларнең алмагачлы йортлары авылның теге очында,ә алмалары минем кесәмдә.Урлашу яхшы гадәт түгел дә бит...Ә соң мактану яхшы гадәтмени? Мине шефка алган булды. Янәсе,мине “икеле”ләр сазлыгыннан чыгара.”Беренче “биш”ле алуга ук, мин сиңа бер әйбер бүләк итәм”,-ди. Ә мин аның нәрсә бүләк итәчәген белеп торам.Космик корабль бүләк итмәкче.Кирәге бар иде синең космик кораблеңнең.Әгәр Таһир шулай мактанмаган булса,мин дә аның алмаларына тимәгән булыр идем.

Онытып торам икән: мин “биш”ле алдым бит әле.Көн нәкъ мин уйлаганча башланып китте...Таһир авыр итеп бер сулап куйды да,минем гаҗәпләнүемә каршы:

-Гафу ит мине,Габбас. Кичә беренче “биш”леңне алдың. Ләкин мин сиңа үзем теләгән әйберне бүләк итә алмыйм.Хәтереңдәме,бервакыт сиңа бакчабыздагы алмаларны күрсәтеп йөргән идем, иң кадерле кешегә генә саклап тоткан идем мин аларны.Ләкин алар үткән төндә каядыр югалдылар. Коелмадылармы икән дип, эзләп тә карадым-берсе дә табылмады.Ләкин мин вәгъдәмне ничек тә үтәргә тиеш.Шуңа күрә сиңа шушы корабльне бүләк итәм...

Мин ирексездән такта янына йөгереп чыктым.Үземне-үзем белештермичә, алмаларны өстәлгә тезеп куйдым да ,бармак очларына кадәр кызарган кулымны Таһирга суздым.

- Гафу ит,Таһир!(192 сүз).

(Гәрәй Рәхимнән).

Кыска изложение өчен текст турында белешмә

|  |  |
| --- | --- |
| Абзац номеры | Микротемалар(мәгънәви кисәкләр) |
| 1 | Таһир мактанмаган булса,мин дә аның алмаларына тимәгән булыр идем. |
| 2 | Мин”биш”ле алдым. |
| 3 | Иң кадерле кешегә генә саклап тоткан идем мин аларны. |
| 4 | -Гафу ит,Таһир! |

**2 нче бүлек**

|  |
| --- |
| **Текстны укыгыз һәм 2-10 нчы биремнәрне үтәгез** |

Сихри моң

1)Вагон эченә төн тынычлыгын бозмыйча гына җыр тавышы саркып керә.2)Хискә сугарылган моңлы көй йөрәкне ләззәтле итеп тибрәтә,бәгырьләрне тырмый.

3)Җыр сугыш кырында калган егетен сагынучы кыз турында иде.4)Көй дулкыны,җырның сүзләрен куәтләндереп, кыз кичергән газапларны тыңлаучыга ирештерә.5)Кызның гомерен ялгызлыкка дучар иткән зур,тетрәткеч каза сиңа да тия, синең йөрәгеңне дә әрнетә башлый.6)Син дә сугыштан кайтмаган егетне кызганып газаплана башлыйсың.7)Син дә,сөйгәненнән мәхрүм калган кызга кушылып,сугышны ләгънәтләргә тотынасың.8)Көй сүзгә сыймый торган тойгы нечкәлекләрен турыдан-туры синең йөрәгеңә җиткерә.

9)Тукта әле,мин исән бит.10)Сугыш миңа тимичә үтте-нигә мин сугышта үлгән егет өчен хафаланам?11)Минем үз кайгыларым юкмыни? 12)Бар.13)Ләкин адәм баласы михнәт күргәндә, мин тыныч яши алмыйм. 14)Аның кайгысы-минем кайгым, аның хәсрәте-минем хәсрәт. 15)Үзем белән бер планетада яшәгән адәм баласының михнәтен аңлау,аны кызгану үз кайгыларымнан арынырга ярдәм итә.16)Кызның кайгыларын уртаклашканда,мин дошман пулясы тар-мар иткән нәселдән нинди даһи кешеләр чыккан булачагы турында уйлыйм.17)Сугыш егетнең үзен генә үтермәде.18)Фашист пулясы егеттән туасы балаларны,тумый калган оныкларын, алар эшлисе эшләрне,аларның теләкләрен, бәхетләрен тар-мар итеп китте...

19)Кеше зарын уртаклашу, аларның газапларына катнашу синең кешелегеңне уята, күңелеңне пакьләндереп җибәрә. (Миргазиян Юныстан).

|  |
| --- |
| **2-10 нчы биремнәрнең җавапларын сүз(сүзтезмәләр) яки цифр белән күрсәтегез** |

**2.Ирен гармониясенә буйсынган сүз кулланылган җөмләне күрсәтегез.**

1)Хискә сугарылган моңлы көй йөрәкне ләззәтле итеп тибрәтә,бәгырьләрне тырмый.

2) Син дә сугыштан кайтмаган егетне кызганып газаплана башлыйсың.

3) Сугыш егетнең үзен генә үтермәде.

4) Тукта әле,мин исән бит.

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.Сөйләмнең сәнгатьлелеген арттыру** максатыннан **фразеологик әйтелмә** кулланылган **җөмләне күрсәтегез**.

1) Минем үз кайгыларым юкмыни?

2) Син дә,сөйгәненнән мәхрүм калган кызга кушылып,сугышны ләгънәтләргә тотынасың.

3) Сугыш миңа тимичә үтте-нигә мин сугышта үлгән егет өчен хафаланам?

4) Аның кайгысы-минем кайгым,аның хәсрәте-минем **хәсрәт.**

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.**1-4 нче җөмләләрдән **исемләшкән сыйфат фигыльне** күчереп языгыз

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.**8-11 нче җөмләләрдән **сорау алмашлыгын** табып языгыз.

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6.**16 нчы җөмләдән **бөек** сүзенең **синонимын** табып языгыз.

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7**.17 нче җөмләнең **грамматик нигезен** күчереп языгыз

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8**.10-13 нче җөмләләрдән **теркәгечсез тезмә кушма** җөмләнең **номерын языгыз**

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9.Тиңдәш хәбәрләр арасына** куелган тыныш билгесенең **номерын языгыз.**

Кеше зарын уртаклашу,(1)аларның газапларына катнашу синең кешелегеңне уята,(2)күңелеңне пакьләндереп җибәрә.(3)

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**10)**Сөйләмнең тәэсир итү көчен арттыру өчен,5-8 нче җөмләләр арасыннан **синонимнар кулланылган** җөмләнең **номерын языгыз.**

Җавап\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3 нче бүлек

|  |
| --- |
| 2 нче бүлектә укылган текстны файдаланып,**11.1,11.2 нче биремнәрнең бары тик берсен генә** **сайлап** алып үтәгез. Яза башлар алдыннан сайланган биремнең номерын күрсәтегез |

**11.1.” Кеше зарын уртаклашу,аларның газапларына катнашу синең кешелегеңне уята, күңелеңне пакьләндереп җибәрә ” җөмләсендә әйтелгән фикерне сез ничек аңлыйсыз?**

Фикерегезне раслау өчен,**укылган тексттан 2 мисал китерегез** .Файдаланган җөмләләрнең номерын языгыз яки тексттан цитата китерегез.

Сочинениене мәкаль яки әйтемнән башлый аласыз.Аны фәнни яки публицистик стильдә язарга мөмкин.

Сочинениенең күләме **50 сүздән ким булмаска тиеш**.

Сочинениене **чиста һәм танырлык итеп языгыз.**

**Укылган текстка таянып язылмаган эшкә билге куелмый .**

**Бирелгән текстны күчереп яисә аның эчтәлеген аңлатмаларсыз язган өчен , билге куелмый(ноль балл куела)**

**11.2.Илгә исәннәр дә,үлгәннәр дә җырлап кайттылар...**

**”Язлар узды.**

**Илгә исәннәр дә,**

**Үлгәннәр дә җырлап кайттылар”,-**

**дип яза шагыйрь Рәшит Әхмәтҗанов.Бу шигырь юлларының мәгънәсен** ничек аңлыйсыз?**Сугыш төшенчәсенә аңлатма бирегез.**

**“Илгә исәннәр дә,үлгәннәр дә җырлап кайттылар...”темасына сочинение языгыз.Фикерегезне раслау өчен, укылган тексттан 1 мисал,**үзегезнең **тормыш тәҗрибәсеннән 1 мисал китерегез.**

Сочинениене мәкаль яки әйтемнән башлый аласыз.Аны фәнни яки публицистик стильдә язарга мөмкин.

Сочинениенең күләме **50 сүздән ким булмаска тиеш**.

Сочинениене **чиста һәм танырлык итеп** языгыз.

**Укылган текстка таянып язылмаган эшкә** билге куелмый .

**Бирелгән текстны күчереп яисә аның эчтәлеген аңлатмаларсыз язган өчен ,** билге куелмый(ноль балл куела)

Бу вариант В.А.Гарипова,Г.Р.Шакированың “Татар теле.9 нчы сыйныф.Бердәм Республика тесты үтүгә әзерләнү өчен кулланма”.Казан.”Гыйлем “ нәшрияты.2015. китабының 32-37 нче битләреннән алынды.

Җаваплар

|  |  |
| --- | --- |
| Vвариант биремнәре | Җаваплар |
| 2 | 1 |
| 3 | 2 |
| 4 | тыңлаучыга |
| 5 | нигә |
| 6 | даһи |
| 7 | сугышүтермәде |
| 8 | 10 |
| 9 | 2 |
| 10 | 5 |